ટી20 ફોર્મેટની લીગ આઇપીએલની 7મી શ્રેણીની ફાઇનલ મેચ ગઇકાલે કિંગ્સ ઇલેવન પંજાબ અને કોલકતા નાઇટ રાઇડર્સ વચ્ચે બેંગ્લોરના એમ ચિન્નાસ્વામી સ્ટેડિયમ ખાતે રમાઇ હતી. રસપ્રદ અને નિર્ણાયક મેચમાં કોલકતાએ પંજાબને ત્રણ વિકેટે પરાજય આપીની બીજીવાર ટાઇટલ પોતાના નામે કર્યો છે. ઝાકઝમાળવારી આ આઇપીએલ શ્રેણીમાં અનેક નવા કિર્તિમાન રચાયા તો અનેક ખેલાડીઓને પોતાનું કૌશલ પ્રદર્શિત કરવાની તક મળી, તો કેટલાક ખેલાડીઓ પર ટીમ અને ટીમના માલિકોને તથા તેમના ચાહકોને વિશ્વાસ હતો તેઓ જોઇએ તે પ્રમાણેનું પ્રદર્શન કરવામાં નિષ્ફળ રહ્યાં હતા.